Arnaut Daniel

Arnaut Daniel (oksitaani hääldus: [aɾˈnawd daniˈɛl]; tegutses u 1180–1200) oli 12. sajandi oksitaani trubaduur, trobar clus' viljelejahttps://www.britannica.com/biography/Arnaut-Daniel.

 Eluloolist 
Eluloo (vida) järgi arvatakse, et ta sündis Ribéracis (Périgord' piirkond Prantsusmaal), oli aadlipäritolu (gentils hom) ja kõrgelt hinnatud rändav trubaduur. Oletatud on tema isiklikku tutvust trubaduuri Bertran de Borniga, sest Arnaut Danieli sekstiinis "Lo ferm voler" lõpus on mainitud isikut nimega Grant Desiei (Ezra Poundi tõlkes Son Dezirathttps://www.poets.org/poetsorg/poem/lo-ferm-voler-quel-cor-mintra), kelle all võib mõelda Bertran de BorniThe Poems of the Troubadour Bertran de Born, lk 90. University of California Press, 1986Maailmakirjanduse lugemik, lk 121. Koolibri, 1993 ja Bertran pöördub ühe oma luuletuse tornada's kellegi Arnaut joglar poole.

 Teosed 
Trubaduurilt on säilinud 18 teksti, kaks neist koos meloodiaga. Tekstidest 12 on kantsoonid ja "Lo ferm voler qu'el cor m'intra" esimene sekstiin kogu kirjandusajaloos.

 Vastuvõtt 
Dante hindab luuletajat kõrgelt, eelkõige tema armastusluule subtiilsust ja tehnilist virtuoossust, ja see on kindlasti mõjutanud Dante enda stiilihttp://www.oxfordscholarship.com/view/10.1093/acprof:oso/9780198753964.001.0001/acprof-9780198753964-chapter-5. "Purgatooriumis" (Laul 26, read 115–120 ja 136–148) on Dante paigutanud Arnaut Danieli seitsmendasse ringi, kirjeldab teda teise poeedi suu kaudu kui emakeelse luule parimat sepistajat (il miglior fabbro, samu sõnu tsiteerib T. S. Eliot luuletuse "Ahermaa" pühenduseshttps://wasteland.windingway.org/dedication/il-miglior-fabbro). Dante on pannud Arnaut Danieli kõnelema luuleridadega, mis mitte üksnes pole kurtuaasse sisuga ja kõrges stiilis, vaid ka erandlikuna kogu "Jumalikus komöödias" mitte itaalia, vaid oksitaani keeleshttp://danteworlds.laits.utexas.edu/purgatory/09lust.htmlhttps://digitaldante.columbia.edu/dante/divine-comedy/purgatorio/purgatorio-26/.

Petrarca nimetab teda armastuse suureks meistriks (gran maestro d'amore):
fra tutti il primo Arnaldo Daniello,
gran maestro d'amor, ch'a la sua terra
ancor fa onor col suo dir strano e bello.

20. sajandi autoritest on Ezra Pound teoses "The Spirit of Romance" (1910) nimetanud teda suurimaks luuletajaks, kes kunagi elanud.

 Tõlked eesti keelde 
Sekstiin "Ihk, mis minu põue astub" ("Lo ferm voler qu'el cor m'intra"), tõlkinud Ain Kaalep. Ilmunud kogumikus "Maailmakirjanduse lugemik" (Koolibri, 1993).

 Viited 

 Välislingid 
 Kõik Arnaut Danieli teosed koos inglise tõlgetega
 "Lo ferm voler qu'el cor m'intra" Thomas Binkley esituses

Kategooria:Trubaduurid
Kategooria:Keskaja luuletajad
Kategooria:sündinud 12. sajandil